След болшевишкия метеж през 1917 година на българите се налага отново да се приспособяват и по законите на „новото време“, насилствено да влизат в т.нар. селскостопански артели и дружества. Едно от най-известните сред тях – „Икдирад“, край Ташкент, обединявало около 150 български семейства. Някои от потомците им и днес живеят и работят в тези райони. Те са позабравили българския език, но не и че по произход са българи. Такива са фамилиите Добреви, Георгиеви, Маринови, Минчеви, Тодорови, Сарийски.